विज्ञान एवं प्रौद्योगिकी मंत्रालय
केंद्रीय मंत्री डॉ. जितेंद्र सिंह ने सेवा पखवाड़ा के दौरान एक कार्यक्रम में मदर टेरेसा क्रिसेंट, नई दिल्ली के पास सरदार पटेल कैंप में मलिन बस्ती  में रहने वाली महिलाओं को सिलाई मशीनें वितरित की ; साथ ही वे वृद्धाश्रम गए और वहां वरिष्ठ नागरिकों के साथ बातचीत भी की
मंत्री महोदय ने कहा की देश भर में 17 सितंबर से 2 अक्टूबर तक सेवा पखवाड़ा के दौरान रक्तदान शिविर, मुफ्त स्वास्थ्य जांच शिविर, दिव्यांगजनों को मुफ्त चिकित्सा प्रत्यारोपण, मुफ्त कोविड बूस्टर खुराक और राशन किट वितरण जैसी विभिन्न गतिविधियां चलाई जा रही हैं
डॉ. जितेंद्र सिंह ने सरदार पटेल सिलाई केंद्र के प्रबंधकों से इन महिलाओं को एकल उपयोग  प्लास्टिक के विकल्प के रूप में किफायती और मजबूत कपड़े के थैले  बनाने में उनके कौशल को सुधारने में मदद करने का आग्रह किया और वादा किया कि केंद्रीय भंडार द्वारा उनके सभी तैयार उत्पादों को खरीदेगा
मंत्री महोदय ने नेताजी नगर में वरिष्ठ नागरिकों के लिए संध्या होम में लगभग 30 वृद्धाश्रम वरिष्ठ नागरिकों के साथ बातचीत की और वरिष्ठ नागरिकों के आने वाले रिश्तेदारों के लिए एक अतिथि कक्ष बनाने एवं वृद्धाश्रम में नियमित चिकित्सा शिविर आयोजित करने का वादा भी किया
केंद्रीय विज्ञान और प्रौद्योगिकी राज्य मंत्री एवं पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री, डॉ. जितेंद्र सिंह ने आज सेवा पखवाड़ा के दौरान आयोजित एक कार्यक्रम में मदर टेरेसा क्रिसेंट, नई दिल्ली के पास सरदार पटेल कैंप में मलिन बस्ती  में रहने वाली महिलाओं को सिलाई मशीनें वितरित कीं ।
इस अवसर पर अपने सम्बोधन में डॉ. जितेंद्र सिंह ने कहा कि केंद्रीय मंत्रालय और भाजपा शासित राज्य देश भर में 17 सितंबर से 2 अक्टूबर तक सेवा पखवाड़ा आयोजित करके प्रधान मंत्री नरेन्द्र मोदी का जन्मदिन मना रहे हैं। इस सेवा पखवाड़े के दौरान, केंद्रीय एवं राज्य मंत्री तथा पार्टी कार्यकर्ता रक्तदान शिविर, मुफ्त स्वास्थ्य जांच शिविर, राशन किट का वितरण, दिव्यांगजनों को मुफ्त चिकित्सा प्रत्यारोपण, मुफ्त कोविड बूस्टर खुराक जैसी विभिन्न गतिविधियों में अपनी सेवाएं दे रहे हैं।
महोदय ने यह भी बताया कि 2025 तक प्रधानमन्त्री मोदी के क्षयरोग  मुक्त भारत के सपने को पूरा करने के लिए टीबी रोगियों की दैनिक जरूरतों का ध्यान रखने के लिए सेवा पखवाड़ा के दौरान केंद्रीय मंत्रियों और भाजपा नेताओं द्वारा ऐसे रोगियों को भी एक साल के लिए गोद लिया जा रहा है।
इससे पहले डॉ. जितेंद्र सिंह ने सिलाई मशीनों के लाभार्थियों में से प्रत्येक के साथ बातचीत की और प्रसन्नता व्यक्त की कि कई लड़कियां और महिलाएं सिलाई में कुशल हैं, लेकिन उनके पास ये दोनों कार्यों को पूरा करने के लिए मशीनों की कमी है। उन्होंने कहा कि यह कदम न केवल उन्हें सशक्त करेगा, बल्कि आर्थिक दृष्टि से आत्म-निर्भर बनाने में भी मदद करेगा।
मंत्री महोदय ने सरदार पटेल सिलाई केंद्र के प्रबंधकों से इन महिलाओं को एकल उपयोग  प्लास्टिक के विकल्प के रूप में किफायती और मजबूत कपड़े के बैग बनाने में उनके कौशल को सुधारने में मदद करने का आग्रह किया और आश्वासन दिया कि केंद्रीय भंडार उनके सभी तैयार उत्पादों को खरीदेगा।
डॉ. जितेंद्र सिंह ने कहा कि इस सेवा पखवाड़ा के दौरान हमने 25 सितंबर को पंडित दीन दयाल उपाध्याय का जन्मदिन मनाया है, जो अंत्योदय के अपने उस दर्शन के लिए जाने जाते हैं, जिसका अर्थ है "अंतिम व्यक्ति का उदय"। मंत्री महोदय ने कहा कि इस पखवाडे का समापन 2 अक्टूबर को गांधी जयंती के दिन होगा जिनका सपना "हर आंख से हर आंसू पोंछना" था।
डॉ. जितेंद्र सिंह ने इस अवसर पर लगभग 125 गरीब महिलाओं को एक लीटर फलों का रस , च्यवनप्राश का डिब्बा, बिस्कुट, चना दाल, दलिया, मिश्रित दाल और हॉर्लिक्स युक्त स्वस्थ भोजन किट भी वितरित किए।
एक अन्य कार्यक्रम में, डॉ. जितेंद्र सिंह ने नेताजी नगर में वरिष्ठ नागरिकों के लिए संध्या होम में लगभग 30 वृद्धाश्रम वरिष्ठ नागरिकों के साथ बातचीत की। इस आश्रम में 10 महिलाओं सहित अधिकांश वरिष्ठ नागरिक सेवानिवृत्त सरकारी कर्मचारी और शिक्षक हैंI साथ ही आश्रम निवासियों ने केयर होम में सुविधाओं और व्यवस्थाओं पर संतोष व्यक्त किया।
उनकी शिकायतों को सुनकर डॉ. जितेंद्र सिंह ने वरिष्ठ नागरिकों के आने वाले रिश्तेदारों के लिए एक अतिथि कक्ष बनाने और वृद्धाश्रम में नियमित चिकित्सा शिविर आयोजित करने का आश्वासन कियाI उन्होंने कुछ वरिष्ठ नागरिकों के लिए अतिरिक्त नर्सिंग देखभाल प्रदान करने पर भी सहमति व्यक्त की। इन सभी को दिल्ली के केंद्रीय भंडार से पोषक भोजन  किट दिए गए।